SCC ธุรกิจปิโตรฯ ยังแข็งแกร่งโบรกฯ แนะซื้อ ให้เป้า 659 บ.
บล.ซีไอเอ็มบี (ประเทศไทย) แนะซื้อ SCC โดยมีราคาเป้าหมาย 659 บ. คาดความต้องการใช้ปูนซิเมนต์จะกลับมาเติบโต 3-4% ในปีหน้า ขณะที่ธุรกิจปิโตรเคมีผลกำ ไรก็จะยังคงแข็งแกร่งในปีหน้าทั้งจาก demand ที่เพิ่มขึ้น-ปริมาณการผลิตที่ยังไม่เพียงพอกับความต้องการ 
30 ต.ค. 2558

บล.ซีไอเอ็มบี (ประเทศไทย) ระบุในบทวิเคราะห์ (30 ต.ค.) แนะนำซื้อ บริษัท ปูนซิเมนต์ไทย จำกัด(มหาชน) หรือ SCC โดยมีราคาเป้าหมาย 659 บาท หลังจากที่ประกาศผลการดำเนินงานไตรมาส 3/58 ออกมามีกำไร 9 พันล้านบาท เพิ่มขึ้น 15% จากปีก่อน, ลดลง 35% จากไตรมาสก่อนใกล้เคียงกับที่คาดไว้ (แต่ต่ำกว่าที่ตลาดคาด 6%) แต่หากตัดรายการพิเศษอย่างขาดทุนจากอัตราแลกเปลี่ยน และผลขาดทุนจากสต๊อกสินค้าปิโตรเคมีทั้งนี้ บริษัทจะรายงานผลการดำเนินงานปกติสูงถึง 12,631 ล้านบาท เติบโต 58% จากปีก่อน
โดยคาดว่าความต้องการใช้ปูนซิเมนต์จะกลับมาเติบโต 3-4% ในปีหน้าจากมาตรการกระตุ้นภาคอสังหาฯ ของรัฐบาลและโครงการโครงสร้างพื้นฐาน ขณะที่ธุรกิจปิโตรเคมีผลกำ ไรก็จะยังคงแข็งแกร่งในปีหน้าทั้งจาก demand ที่เพิ่มขึ้นและปริมาณการผลิตที่ยังไม่เพียงพอกับความต้องการ เห็นว่าราคาหุ้นที่ปรับลดลงมาแรงเมื่อวานนี้เป็นโอกาสในการเข้าซื้อที่ดีเนื่องจากผลกำไรไตรมาส 4/58 จะกลับมาเติบโตอย่างโดดเด่นอีกครั้งและราคาหุ้นกลับมามี upside สูงถึง 45%